Hi ha dos períodes de pagament, segons la Llei 58/2003, de 17 de desembre:
Per als deutes que superin els 30.000€, preferentment, compromís d'aval solidari d'una entitat de crèdit o una societat de garantia recíproca.
La sol·licitud d'ajornament/fraccionament, i en el cas, d'un deute tributari determinat mitjançant autoliquidació haurà d'anar acompanyada del model d'autoliquidació degudament emplenat.
Si ja s'ha presentat, s'haurà de senyalar el dia i procediment de presentació.
El procediment del pagament pot trobar-se en dues fases: la voluntària o l'executiva.
En cas que es presenti la sol·licitud en el període voluntari, no s'iniciarà el període executiu, però sí l'acreditació de l'interès de demora ( legal en el cas d'aval bancari).
En cas que es presenti la sol·licitud en el període executiu, seran d'aplicació, a més dels interessos de demora ( legal en el cas d'aval bancari), els recàrrecs del període executiu que preveu a l'article 28 de la Llei 58/2003, de 17 de desembre.
Podeu enviar el formulari degudament emplenat i signat per "Petició genèrica", seguint el següent enllaç:
Cal presentar un escrit de sol·licitud que contingui obligatòriament les següents dades:
Nom i cognoms, número d'identificació fiscal i domicili fiscal de la persona obligada al pagament.
En cas que es tracti d'una entitat, raó social o denominació completa, NIF i domicili fiscal de l'entitat i de la persona que la representa.
Identificació del deute que es vol ajornar o fraccionar.
Cal indicar-ne, com a mínim, la liquidació i l'import que es vol fraccionar.
Motius de la sol·licitud d'ajornament o fraccionament del pagament.
Terminis i altres condicions de l'ajornament o fraccionament que se sol·licita.
En cas que es tracti d'un deute que supera els 30.000€, garantia que s'ofereix: preferentment un aval solidari d'una entitat de crèdit o d'una societat de garantia recíproca.
Ordre de domiciliació bancària, en què cal indicar el número de compte mitjançant el qual es farà el pagament.
Un cop s'ha omplert la sol·licitud, s'ha d'imprimir i signar.
Les sol·licituds, que trobareu a l'apartat "Presencial", també es poden enviar mitjançant correu administratiu certificat (cal anar a una oficina de Correus amb el document en un sobre sense tancar per tal que el funcionari de correus pugui posar en el document el segell i la data de certificat, que serà la vàlida a l'efecte de computar si l'escrit s'ha presentat en termini o no.
Un cop segellat l'escrit, s'ha de tancar el sobre i remetre'l a l'organisme competent mitjançant correu certificat).
Es poden enviar a qualsevol de les oficines de l' Agència Catalana de l'Aigua.
L'Agència Catalana de l'Aigua, o bé l'organisme que dugui a terme la gestió executiva del deute pendent, notificarà la resolució de la sol·licitud en un termini màxim de sis mesos.
Si transcorre aquest termini i no s'ha notificat la resolució, la sol·licitud s'entendrà desestimada, de manera que la persona interessada podrà interposar el recurs que correspongui o bé esperar la resolució expressa.
La resolució de la sol·licitud podrà assenyalar terminis i condicions diferents dels sol·licitats.
En tot cas, els venciments dels terminis concedits hauran de coincidir amb els dies 5 o 20 del mes.
D'acord amb el que preveu l'article 53 del Reglament general de recaptació, la concessió de l'ajornament o el fraccionament del pagament implica el càlcul dels interessos de demora del deute ajornat, pel temps transcorregut des de l'endemà del termini d'ingrés en la fase de pagament voluntari i fins al venciment del termini o terminis concedits.
El tipus d'interès de demora aplicable és el que s'aprova mitjançant la Llei de pressupostos per a cada any natural.
Per a l'any 2020, l'interès legal aplicable és el 3,00% i l'interès de demora aplicable és el 3,75%.